open-index/open-wikipedia-markdown huggingface dataset:
Torre di Corsica

E **torre di Corsica** (o **[[torre genuvese di Corsica]]**) sò stati custruite, dopu à a dumanda di a populazione, per pruteghje l'isula da i pirati. 

E torre eranu un sistema di difesa di a populazione corsa. Quandu ci era un periculu, i torreghjani avvertianu a populazione, à sonu di culombu o accindendu un focu à u pianu supranu di a torra. Cusì e torre chì eranu piazzate accantu pudianu dinù privene quell'altre. Cusì, in una ora o duie, a Corsica sana era prevenuta.

Ci era parechji piani in e torre. Cumportavanu dinù l'archere. À u pianu superiore, ci era una rangata di piumbatoghji. Ci eranu e scale per passà da un livellu à l'altru di a torra.

A maiò parte di e torre genuvesi sò ronde, ma una parte sò quatrate.

## Storia
A custruzzione di e torre genuvese di Corsica hà cuminciatu à u XVIesimu seculu, quandu à pupulazione di l'isula hà dumandatu à Genuva una prutezzione contra à i pirati è l'invasori chì vinianu da u mare. In u 1531, a custruzzione di nuvanta torre annantu à u litturale di a Corsica hè dicisa. I travaglia cumincionu sottu a direzzione di Sebastiano Doria è Pietro Filippo Grimaldi Podio. 
À u principiu du i XVIIIesimu seculu, si pudia cuntà 85 torre annantu à u litturale di Corsica. 

## Prutezzione
Attualmente, fermanu 67 torre. Parechje sò sfundate, ma uni pochi sò bè cunservate. Bon' parechje sò classate cum'è munimenti storichi.

## Galleria d'imagine

Image: Torra_di_a_Calanca.JPG|A torra di a Calanca
Image:Ajaccio TG1 JPG.jpg|A torra di a Parata
Image:Erbalonga_01.JPG|A torra d'Erbalunga
Image:Torra di l'Isula Rossa.JPG|A torra di l'Isula Rossa

Image:Tour-de-Losse.jpg|A torra di l'Osse
Image:Torra_di_Capiteddu.JPG|A torra di Capitellu
Image:Corse_Roccapina_tour_genoise.jpg|A torra di Roccapina 	
Image:Tour-de-Seneque.jpg|A torra di Seneca


## Ligami
* [Da e torre genuvese à i furtini Maginot, [Adecec]]
* Torre (in francese)
Milvu neru

U **Milvu neru** (*[[Milvus migrans]]*) hè un aceddu chì faci partita di a famiglia di l' Accipitridae.

## Discrizzioni

U milvu neru hè un rapaci diurnu di taglia media appartinendu à a famiglia di l'Accipitridae, chì cumprendi dinò numarosi altri rapaci diurni. Si distingui da u so piumaghju neru brunicciu, i so ali larghi è arcati, a so coda furcata è i so ochja giaddi. A taglia varieghja siont'è a sottuspezia, ma a maiò parti di l'individui misurani circa 55 à 65 cm di longu è ani una largura da 130 à 150 cm. A coda di u milvu neru hè furcata, ma menu ca quidda di u milvu. Pesa trà 600 è 1000 grammi. U milvu neru pò campà sin'à l'ità di 20 anni. 

## Ripartizioni

U milvu neru hè una di i spezii di rapaci i più sparti à u mondu. Omu u trova in i righjoni trupicali è subtrupicali d'Africa, d'Aurasia è d'Australasia. Hè assenti di certi zoni, in particulari l'arcipelagu indunisianu è certi parti di l'America suttana. Da marzu à uttrovi u milvu neru si pò scuntrà in guasi l'Auropa sana. Priferisci i loca aparti. D'inguernu, u milvu neru stà in l'Africa sottusahariana. 

### In Corsica
*Milvus migrans* hè prisenti in Corsica.
## Biulugia

U milvu neru hè un aceddu uppurtunistu chì si nutrisci d'una grandi varietà di predi, in particulari di picculi mammiferi, di rettili, d'anfibii, di mastaruculi è di carogni. Caccighjeghja à spessu bulendu altu in u celi, scrutendu a terra in cerca di nutrimentu. Pò dinò arià senza sforzu mentri longhi periudi, usendu i currenti d'aria ascindenti pà cullucà si. 

I milvi neri sò munugami è custruiscini nidi vuluminosi in l'arburi o annantu à i scuglieri. A femina diponi di regula 2 à 4 ova chì sò incubati da i dui parenti. I piulagona nascini cuparti di prima pelu è sò dipindenti di i so parenti pà nutriscia si sinu ch'eddi siini capaci à bulà. 

## Sistematica
Esistini parechji sottuspezzii di *Milvus migrans*:
* *Milvus migrans milvus* 
* *Milvus migrans lineatus* : a sottuspezia africana 
* *Milvus migrans parasiticus* : in Africa
* *Milvus migrans govinda* in India
* *Milvus migrans affinis* : in Australia

## Cunsirvazioni

U milvu neru hè classificatu com'è una spezia di priaccupazioni minori da l'Unioni internaziunali pà a cunsirvazioni di a natura (UICN). Eppuri, certi pupulazioni ani cunnisciutu una calata impurtanti par causa di a distruzzioni di l'ambienti, di l'avvilinamentu è di l'inticciu incù i linii elettrichi. Hè impurtanti di pruteghja l'ambienti di u milvu neru è di sinsibilizà u publicu à a so impurtanza eculogica.
 
U milvu neru hè prutettu da a cunvinzioni internaziunali di Washington (CITES) chì intardisci u cummerciu di i spezii di fauna è di flora minacciati di sparizioni.

## Noti


## Rifarenzi
* J.-C. Thibault & G. Bonaccorsi, *The birds of Corsica*, British Ornithologists’ Union, Check-list n°17, 1999
* Jean-Claude Thibault, *Connaître les oiseaux de Corse - Acelli di Corsica*, Ed. Albiana, 2006

## Liami
* [Lessicu - l'aceddi - les oiseaux, [Adecec]]
* Milvus migrans (in francesu) 

## Altri prugetti
*  ''Milvus migrans'' annantu à Wikimedia Commons.
Quaglia

* a Quaglia: a famiglia di i Phasianidae
* a Quaglia: u genaru coturnix
* a Quaglia: a spezia coturnix coturnix
* a Quaglia: a sottuspezia coturnix coturnix corsicana
Quaglia (genaru)

A **Quaglia** (o Quagliula) (coturnix) hè un genaru d' aceddu chì faci partita di a famiglia di i Phasianidae. Si cumponi di 9 spezii.

## Sistematica
U genaru *coturnix* cumporta parechji spezii:
* *[[Coturnix adansonii]]* — Quaglia turchina
* *[[Coturnix chinensis]]* — Quaglia di China
* *[[Coturnix coromandelica]]* 
* *[[Coturnix coturnix]]* — Quaglia (spezia)
* *[[Coturnix delegorguei]]* — Quaglia arlichina
* *[[Coturnix japonica]]* — Quaglia  di u Sgiapponu
* *[[Coturnix novaezelandiae]]* — Quaglia  di Nuvella Zelanda
* *[[Coturnix pectoralis]]* 
* *[[Coturnix ypsilophora]]* — Quaglia  tasmania
Quaglia (famiglia)

A **quaglia** (o Quagliula) (Phasianidae) hè un picculu aceddu chì faci partita di l'ordini di i Galliformes.

A so nutritura si cumponi di graneddi, d'insetti è di picculi predi.

## Sistematica
A famiglia di i Phasianidae si cumponi di quattru genari:
*Genaru *[[Anurophasis]]*
*Genaru *[[Coturnix]]*
*Genaru *[[Ophrysia]]*
*Genaru *[[Perdicula]]*

A famiglia di i Phasianidae cumporta parechji spezii:
*Genaru *[[Anurophasis]]*
** *[[Anurophasis monorthonyx]]* — Quaglia muntagnola
*Genaru *[[Coturnix]]*
** *[[Coturnix adansonii]]* — Quaglia turchina
** *[[Coturnix chinensis]]* — Quaglia di China
** *[[Coturnix coromandelica]]* 
** *[[Coturnix coturnix]]* — Quaglia (spezia)
** *[[Coturnix delegorguei]]* — Quaglia arlichina
** *[[Coturnix japonica]]* — Quaglia  di u Sgiapponu
** *[[Coturnix novaezelandiae]]* — Quaglia  di Nuvella Zelanda
** *[[Coturnix pectoralis]]* 
** *[[Coturnix ypsilophora]]* — Quaglia tasmania
*Genaru *[[Ophrysia]]*
** *[[Ophrysia superciliosa]]* 
*Genaru *[[Perdicula]]*
** *[[Perdicula argoondah]]* 
** *[[Perdicula asiatica]]* 
** *[[Perdicula erythrorhyncha]]* 
** ''Perdicula manipurensis'
Trizina

A **Trizina** (nome latinu *[[Turdus viscivorus]]*) hè un aceddu chì faci partita di a famiglia di i Muscicapidae. Sì trova in Auropa, in Asia è in Nordafrica.

## Sistematica
Esistini parechji sottuspezii di Turdus viscivorus:
* *Turdus viscivorus bonapartei* 
* *Turdus viscivorus deichleri* 
* *Turdus viscivorus tauricus* 
* *Turdus viscivorus viscivorus*

## In Corsica
A trizina hè cumuna in tutta a Corsica.

## Da veda dinò
* u tordulu
* aceddi di Corsica

## Rifarenzi
* Thibault, Jean-Claude, Les oiseaux de Corse - Aceddi di Corsica, 1983, PRNC (in francesu)

## Liami
* [ Lessicu - l'aceddi - les oiseaux, [Adecec]]
Quaglia (spezia)

A **quagliula cumuna** (*Coturnix coturnix*) hè una spezia di aceddu chì faci parti di a famiglia di i Phasianidae.

## Discrizzioni

A quagliula cumuna hè un picculu aceddu terraniu di a famiglia di i Phasianidae. Misura circa 17 à 20 cm di longa è pussedi una largura da 34 à 38 cm. U masciu hà u spinu brunu strisciatu di neru è di bisgiu, u senu russicciu è una tacca nera annantu à u baveddu. A femina hè più terna, incù un piumaghju brunu strisciatu di bisgiu è una tacca chjara annantu à a vola. 

## Ripartizioni

A quagliula cumuna hè prisenti in una vasta zona chì si stendi da l'Auropa uccidentali è u nordupunenti di l'Africa sinu à l'Asia cintrali. Hè migratrici è inverna in Africa subsahariana è in u sudu di l'Asia. In Auropa, omu a trova in i pratulini, i campi di biada è i zoni cultivati, ma pò ancu friquintà i tarreni abandunati è l'arici di i furesti. 

A quagliula cumuna hè prisenti in Corsica. Esisti in Corsica una sottuspezia endemica: *Coturnix coturnix corsicana*.

## Biulugia

A quagliula cumuna hè un aceddu insettivoru chì si nutrisci par u più di griddacci, di griddi, di culeuttari è di larvi. Pò ancu cunsumà i graneddi è i frutti. A staghjoni di ripruduzioni si svoglii da maghju à lugliu. A femina faci trà 8 è 12 ova in un nidu custruitu in pianu, à spessu in un campu di biada. I piuleddi sò nidifughi è chettani u nidu un ghjornu dopu à a sbucciata. Sò capaci à bulà à l'ità di 3 sittimani. 

## Tassunumia

Coturnix coturnix apparteni à a famiglia di i Phasianidae è à u genaru *Coturnix*. I sinonimi evintuali sò : Perdix coturnix Linnaeus, 1758, Tetrao coturnix (Linnaeus, 1758).

Esistini parechji sottuspezii di Coturnix coturnix:
* *[[Coturnix coturnix africana]]* Temminck et Schlegel, 1849
* *[[Coturnix coturnix conturbans]]* Hartert, 1917
* *[[Coturnix coturnix corsicana]]* Tschusi, 1912 : a quaglia di Corsica
* *[[Coturnix coturnix coturnix]]* Linné, 1758
* *[[Coturnix coturnix erlangeri]]* Zedlitz, 1912 
* *[[Coturnix coturnix inopinata]]* Hartert, 1917

## Cunsirvazioni

A quagliula cumuna hè classificata com'è priaccupazioni minori da l'Unioni internaziunali pà a cunsirvazioni di a natura (UICN). Eppuri, i so pupulazioni ani cunnisciutu una calata in certi righjoni, in particulari in Auropa uccidentali. I principali minacci pà a quagliula cumuna sò a perdita d'ambienti divuta à l'intinsificazioni di l'agricultura è l'usu di pisticidii.

## Rifarimenti
* J.-C. Thibault & G. Bonaccorsi, *The birds of Corsica*, British Ornithologists’ Union, Check-list n°17, 1999
* Jean-Claude Thibault, *Connaître les oiseaux de Corse - Acelli di Corsica*, Ed. Albiana, 2006

## Liami
* [ Lessicu - l'aceddi - les oiseaux, [Adecec]]

## Noti


## Altri prugetti
*  ''Coturnix coturnix''  annantu à Wikimedia Commons.
Merula turchina

A **merula turchina** (o u merulu turchinu) (*[[Monticola solitarius]]*) hè un acellu chì face parte di a famiglia di i Muscicapidae. 

A merula turchina hè l'acellu naziunale di Malta.

## Descrizzione
### Apparenza
A merula turchina misura da 21 à 23 cm, è pesa da 37 à 54 grammi. U masciu hà unu piumaghju turchinu-grisgicciu, fora di l'ale è a coda chì sò più scure. A femina è u piugone sò marrone, frisgiati più chjaru sottu à u corpu. U bizzicu di a merula turchina hè longu è fine.

### Cantu
U cantu di u masciu hè chjaru è meludiosu. S'assumiglia, ma più forte, à quellu di a merula cumuna.

## Modu di vita
### Rigimu alimentare
Onnivoru, si ciba per u più d'insetti è d'altri invertebrti, è ancu di baghe è di frutti.

### Riproduzione

U nidu si trova in un ciottulu rucciosu. A femina face 4 o 5 ovi, ch'ella cova mentre circa duie simane. Ci hè qualchì volta duie cuvate per istate.

### Ambiente
A merula turchina stà in e muntagne, e culline è u cantu di u mare, in e cavità rucciose, in e custruzzione abbandunate è altre ruvine.

## In Corsica
A merula turchina hè prisente in Corsica, è più abundante in u Capicorsu. Hè abbastanza cumuna da u litturali insin'à l'altitudine di 1800 metri. Ùn si trova micca in i lochi cultivati nemmenu in i machjoni è in e fureste, ma frequenta piuttostu i lochi pitricosi.

## Tassonumia
A merula turchina hè ripprisintata da cinque sottuspezie :
* *Monticola solitarius philmppensis* ;
* *Monticola solitarius pandoo* ;
* *Monticola solitarius madoci* ;
* *Monticola solitarius longirostris* ;

## Citazione
A merula turchina hè u titulu d'una puesia di Santu Casta:
:Tù chì batti isse ghjarghje,
:O merula turchina tippaghjola
:È certe volte ancu a machja,
:Cusì sgalabbata chì tù sè
:Viaghjendu in li chjosi
:O in li stradoni ! (...)

## Note


## Bibliugrafia
* [[Arnestu Papi], A caccia in Corsica, 1987, Adecec]
* Santu Casta, Acillaria, CRDP, 2010 

## Ligami
* A merula turchina, Parcu Rigiunali Naturali di Corsica 

## Da vede dinù
* avifauna di Corsica
* a merula
Buzaiu

U buzaiu (*Buteo buteo*) hè una spezia di aceddu chì faci parti di a famiglia di l'Accipitridae.

## Discrizzioni

U buzaiu cumunu hè un rapaci diurnu di taglia media à grandi, appartinendu à a famiglia di l'Accipitridae. Misura trà 46 è 56 centimi di longu, incù una largura da 1,1 à 1,4 metru. U so piumaghju hè brunu scuru annantu à u sopra, incù i strisci più chjari annantu à u sottu. A testa hè larga è tonda, incù un bizzicu cortu è à uncinu. L'ochja sò giaddi. I masci è i femini sò simili in apparenza, ma i femini sò appena più maiori è più grevi ch'è i masci. 

## Ripartizioni

U buzaiu cumunu hè unu di i rapaci i più sparti d'Auropa è d'Asia, incù un'aria di ripartizioni cuprendu a maiò parti di l'Auropa, una parti di l'Africa subrana è di u Punenti, è stindendu si versu u livanti insin'à a China. Hè prisenti in diversi ambienti, in particulari i furesti, i pratulini, i muntagni è i terri agriculi. In Auropa, hè di regula sidintariu, ma certi pupulazioni migrani versu u sudu pà l'invernu. 

*Buteo buteo* hè prisenti in Corsica. Esisti in Corsica (è in Sardegna) una sottuspezia endemica di buzaiu: Buteo buteo arrigonii.

## Biulugia

U buzaiu cumunu hè un cacciadori uppurtunistu chì si ciba d'una grandi varietà di picculi animali, in particulari i ruditori, i sarpi, l'aciartuli, anfibii è aceddi. Caccighjeghja par u più ariendu è piumbendu annantu à a so preda. Custruisci u so nidu altu in un arburi, è a femina diponi di regula 2 à 4 ova. I dui parenti participeghjani à a presa in carica di i ghjovani. 

## Tassunumia

U buzaiu cumunu apparteni à u genaru *Buteo*, chì cumprendi più di 20 spezii di rapaci di taglia media à grandi. Hè strittamenti imparintatu à u buzaiu codirossu (Buteo rufinus) è à u buzaiu muntagnolu (Buteo lagopus). Uni beddi pochi di sottuspezii di u buzaiu cumunu sò stati discritti, frà i quali certi sò cuntistati. 

## Cunsirvazioni

U buzaiu cumunu hè una spezia à statutu di cunsirvazioni favurevuli. A so pupulazioni hè stabuli o in crescita in a maiò parti di i righjoni. Eppuri, hè minacciatu da a distruzzioni di u so ambienti, l'usu di pisticidii è l'inticciu incù l'infrastrutturi aerii.

U buzaiu cumunu hè prutettu da a cunvinzioni internaziunali di Washington (CITES) chì intardisci u cummerciu di i spezii di fauna è di flora minacciati di sparizioni.

## Rifarimenti
* J.-C. Thibault & G. Bonaccorsi, *The birds of Corsica*, British Ornithologists’ Union, Check-list n°17, 1999
* Jean-Claude Thibault, *Connaître les oiseaux de Corse - Acelli di Corsica*, Ed. Albiana, 2006

## Noti


## Altri prugetti
*  ''Buteo buteo'' annantu à Wikimedia Commons.
Crespina

**Crespina** hè una cumuna taliana di a pruvincia di Pisa.

## Paisoli
Cenaia, Ceppaiano, Colle, Lavoria, Siberia, Tripalle.

## Cumune in cunfina
Cascina, Collesalvetti (LI), Fauglia, Lari, Lorenzana.
Buti

**Buti** hè una cumuna taliana di a pruvincia di Pisa.

## Paisoli
Cascine di Buti.

## Cumune in cunfina
Bientina, Calci, Capannori (LU), Vicopisano.
Ghjuvannali

Hè una cunfraternità cristiana dissidente, nata in Carbini in Alta Rocca in principiu di u seculu XIII in Corsica, è dura sin'à mezu di stu listessu seculu. I Ghjuvannali predicanu a nonviulenza è eranu sot'à direzione di u fratellu Ghjuvanni Martini. Serrebenu usciti da i Fraticelli di Toscana.

A duttrina  riligiosa e suciale tene nant'a puvertà è u datu di soiu. I Ghjuvannali eranu cuntrarii a a ierarchia chjesale dicendu ch'ella era à l'oppostu di u missaghju di Ghjesù. Dicìanu di più chì un ci vulìa micca avè affare soie è chì tutt'a roba divìa esse cummuna.

S'impunìanu penitenza è altre murtificazione. Predicavanu umilità, simplicità, rispettu. Rinuncendu à u matrimoniu, nutrìscenu a so numata di straviziosu, è un rimore dice ch'elli furnicheghjanu e sera di sàbatu. Si sò sopr'à tuttu sviluppati in u libecciu di a tarra di i sgiò. Sì ne sò dunque fattu nemichi quand'ùn anu micca pagatu l'imposizione di tributi.

In 1352, u vescu d'Aleria scumunicheghja ssi "eretichi" è à a fine di l'annu 1352, dumandanu è ottènenu a sciolta di a scumunicazione dumandendu a l'arcivescuvu di Pisa.

Eranu contr'a ierarchìa chjesale, . A so spiritualità, u so sensu suciale è riligiosu s'hè spartutu à a Corsica sana sana.

Mà in 1354, un pocu prima à a so morte, Signoremeiu Raimondu, vescuvu d'Aleria, s'indirizza a Papa Innocentu VI è li parla di ghjuvannali, li dice ch'elli sò rètichi è chi ùn rispetanu micca l'autorità viscuvile. Innocentu VI, cufidente in lu sò raprisentente, i scumunicheghja dinò. U sò successore, Urbanu V, mantene a scumunicazione è manda un legatu in Corsica. Stu legatu puntificale, chi t'a lu sustegnu di i sgiò lucali, fà una cruciata santa militaria in u rughjone di Carbini è in a Piaghja Urientale. In nome di a Chjesa, di 1363 sin'à 1364, in Carbini, Ghisoni è d'altri paesi, stirparanu 200 Ghjuvannali, donne è zitelli a listessu livellu ca l'omi. Certi, vulendu tene a sò cuscienza, cascaranu l'arme in manu.
L'ultimi Ghjuvannali saranu brusgiati in Ghisoni, in pedìzzolu a i monti Kyrie Eleison è Cristie Eleison.

In circa l'annu 1372 l'ultimi Ghjuvannali sò ammazati vicinu à u conventu San Francescu di i Piazzali in Alisgiani.

U gruppu Canta U Populu Corsu a Scrittu è cantatu "Ghjuvannali" nant'u dischettu "Rinvivisce".

## Citazione
Accade chì i Ghuivannali fussini citati in a cultura corsa. Par asempiu in a ghjastema:
* *Ch'iddi sfacini cum'è i Ghjuvannali !* 

## Rifarenzi

* Lisandru Grassi, ''I Catari corsi'' - note d'Anton'Dumenicu Monti (in francese)

## Ligami
* , ''U caminu di croce di i Ghjuvannali'', Maria Ghjuvanni Vinciguerra & Lisabetta Studd, A Nazione
Francescu Caviglioli

Natu in Lopigna in lu 1898 è mortu in Balogna in lu 1931.

Incantatu da u banditismu, ghjè un guidu di Spada in lu 1924-1925, chi u feriscie à a bocca d'un colpu di fucile. Sociu cù J-B Torre, cumencia a parcittà è diventa un briacò. In lu 1930, drent'un'usterìa in paomia, tomba u mere di Rennu, chi avìa 10 figlioli. Di veranu 1931, manda una lettera à un ghjurnale nant'à chenne insulta Spada, mà un si passarà nula. In Aostu, mette a parcittori l'usteriaghji di Guagnu i Bagni. Dopu vannu, ellu, Torre è unu di i sò nipoti, à parcittà u stabilimente termale mà u direttore rifiuta di pagà è caviglioli à da mette a paùra generale tirendu nant'à facciata di u palazzu è à tombatu un aiaccinu. L'affare di Guagnu, assai parlata in a stampa, forza a direzzione di statu a fà qualcosa contra Caviglioli. U 2 di nuvembre 1931, caviglioli è i sò amichi si ritrovanu in Balogna è facenu festaccia. I giandarmi collanu è ghjunghjendu in Balogna, una fucilata cumencia, 2 giandarmi morenu, 3 sò feriti mà u banditu hè murendu.

## Da vede dinò
*'Ndrangheta
*Anonima Sequestra
*Maffia Albanesa
*Omertà
*Stidda
Circinellu

Dumenicu Leca dettu **Circinellu** (o Circineddu) hè natu in lu 1709 (in Guagnu) è mortu in lu 1771 (in Serra di Fium'orbu).

Un si sà tantu cose nant'à Circinellu s'ellu n'è chi a studiatu in Genoa è po in Roma, durante a revoluzione corsa. Vultatu in a so pieva di Vicu, diventa prete di Guagnu è si mette à u serviziu di Pasquale Paoli. A so storia cumencia in Ponte Novu. Nant'à l'altare di a so ghjesgia, ghjura di mai spone l'arme aspittendu chi a patria sìa occupata è, cù l'omi ch'ellu infiarava, si rende in Vivariu à truvà à Abatucci è li dumanda d'attaccà i francesi. A partenza di u generale u porta in a pieva soia induva, cù parenti è amichi, dà forza à a resistenza. I so fatti ruvinati, ricercatu contra soldi, rispinghje e dumande di Marbeuf à quale avarìa rispostu:"un pudè micca ghjurà fideltà à a francia senza perghjurà" parchì avìa dighjà ghjuratu nant'à i vanghjeli di stà fedu à a patria. Visticatu, si stalla in lu Fium'orbu induva, un ghjornu di 1771, hè rintracciatu mortu drent'à una sàpara d'Ania, cù u so stilettu è u so crucifissu in manu.
A Cispra

**A Cispra** hè una rivista litteraria cursista in lingua corsa. Hè stata fundata da Saveriu Paoli è Ghjacumu Santu Versini in lu 1914.

Cunsiderata, ancu s'è ùn ci hè statu cà un numaru, cumu una publicazione emblemàtica di u riacquistu litterariu cuminciatu è chi si svilupparà qualch'anni più tardi cù A Muvra è L'Annu Corsu.

L'intròitu d'"A Cispra", intestatu: "Autonomia ò Degenerazione di l'Individualisimu Corsu" firmatu da Paoli è oghje sempre impressiunante par a durezza di e parolle. In drentu à u sicondu intròitu, in corsu, omu retene spessu a frasa: "A Corzica un n'è mic'un dipartimentu francese: è una Nazione vinta ch'hà da rinasce!" (scrittu cumu l'originale). Mà à so "longa" storia pianta à u principiu di a Prima Guerra Mundiale. Si pò dinù parlà di Lorenzo Vero (1865-1890), pueta d'essezione, chi hà scritu in a Cispra (era un amicu di u famosu pueta francese Leconte de Lisle).

## U cuntenutu di "A Cispra"
### Una razza senza Litteratura
Omeru, Dante hanu più fattu pà e so patrie cà tutti i guerrieri italiani è grechi.

Racine è Corneille hanu più fattu pà l’unità francese cà tutta a sterpa di Capet.

A lingua hè ancu più mamma cà figliola di a razza, benchì 'sse duie cose siinu naturalemente unite. Perchè a razza corsa, a più bella sottu à l'ochju di u sole, ùn averia micca a so litteratura ? Duve sò i nostri pueta? Duva hè u nostru Mistrale ?

Attinzione !

Sì no lascemu more a nostra lingua, a nostra razza murarà cun ella. "A Cispra" si prupone di creà, in Corsica, un "felibrige", una "pleiade" di pueta, di scrivani, d'artisti corsi di nome, d'ispirazione, di fatti.

### Una Tragedia senz'Epilogu

### À i nostri Cullaboratori, à i nostri Lettori, à i nostri Amichi

### Ballate di Spanettu

### [[U Pastore]]
A puesia di Ghjacumu Santu Versini, dedicata à u so missiavu.

### Vindetta

### Sirinatu

### Dialogu

### [[M'innamoru]]
A puesia celebre di Ghjacumu Santu Versini.

### Ancu à i Santi

### L'almanacu

### [[Neve (Ghjacumu Santu Versini)|Neve]]
Un'altra puesia celebre di Ghjacumu Santu Versini.

### A Bucata

### U mio Paese

### [[I Galli Rivali]]

### Canzona

### Amore Corsu

### Innu

### I Cantarini Vezzulesi

## Bibliugrafia
*  Saveriu Paoli è Ghjacumu Santu Versini, ''A Cispra - Antologia Annuale'', Marseglia, marzu 1914

## Ligami
* [Centu anni fà escìa A Cispra, articulu annantu à [A Piazzetta]]
Saveriu Paoli

Natu in San Martinu di Letia in lu 1886 è mortu in lu listessu locu in lu 1941.

Cofundatore cù Ghjacumu Santu Versini di a celebra tantu ch'efimeru rivista cursista A Cispra in lu 1914.

Ferma oghje cunnisciuta sta rivista pulitica è literaria per via di u so motu famosu : «  A Corsica ùn hè micca un dipartimentu francese, hè una nazione vinta chì hà da rinasce ». Per i so respunsevuli, a literatura era un arnese da fà l’unità di a patria corsa : «  Anu più fattu Racine è Corneille per l’unità francese chè tutta a sterpa di Capet ».

Durante a Prima Guerra Mundiale, hè fattu prigiuneru da i tedeschi. In prigiò, hà scrittu a parte a più importante di i so testi dialettali, chì compie i versi di u so racoltu: "Poëmes Villageois" è quelli ch'ellu avia publicatu in la so rivista sottu à u nome di "Solitudes".
Sambucucciu d'Alandu

Natu in ? mortu in ?

Unu di nomi maiori di a storia di l'isula. Ghjuvanni Della Grossa a mostru u a parte eminente chi Sambucucciu s'appittò durante l'anni seguenti e Rivolte Populare di 1357, mà ghjè Petru Cirneu chi hà datu Murusaglia cume u locu di l'assemblea chi l'a elettu à capu di e rivolte. Quellu a discritu dinò a bataglia chi l'à oppostu a Mutari d'Alesani induva u capumachja di i populare avìa stallatu u sò campu. D'altronde, avemu qualchi ducumenti attistava di a sò presenza a capu di e rivolte: ordunque, in lu 1366, stava, a cant'a guvernore, cù 5 altri membri di u cunsigliu di Corsica. Unu di i sò discendente, sicondu omu a purtà stu nome, s'appittava a carica di vicariu di u populu in lu 1467-1468.
S/2002 N 1

**S/2002 N1** hè un satellitu di Nettunu scupertu in u 2002. S/2002 N1 ùn pussedi micca atmosfera.

## Liami
Battaglia di Ponte Novu

Dopu à a disfatta à a Battaglia di U Borgu, a Francia utilizò a coruzzione, affinchè di sottumette i Naziunali. Lavighju XV hà spesu assai soldi pà staccà parechji capimachji di a causa naziunale malgradu e tentative d'assassiniu contr'à Paoli. Ma fù in lu duminiu militariu chì i più impurtanti scambiamenti funu operati. U corpu espedizziunariu francese dispunìa d'un nuvellu cumandante, u conte di Vaux, è d'un efettivu di 22 000 suladati cù u sustegnu d'una grossa artigliera  I francesi anu fattu a scelta di passà in forza sopra u Golu in Ponte Novu, è di cullà in Corti pà strughje u guvernu corsu. L'armata naziunale, pà contu soiu, dispunìa d'appena di più di 20 000 suldati ma quasgi micca artigliera. Ghjè dunque in u duminiu lugìsticu è di u mudellu di guerra chì si vole utilizà.

Dopu à avè messu in piazza e truppe d'Arcambal à a so dritta è quella di Marbeuf di l'altra parte (1 à 4 di maghju), di Vaux lampa 15 000 suldati à mezu è, cù una serìa d'uperazione fatte u 5 di Maghju, piglianu Muratu è San Niculau strughjendu e difese di u Nebbiu. Marbeuf ripiglia U Borgu è franca u Golu. U 6 di Maghju i Corsi perdenu Custera. U lindumane, San Petru è Lentu passanu à a putenza francese è di Vaux stalla u sò campu in quell'ultimu paese. Pà contu soiu, l'armata naziunale dispone di 2000 suladati, drent'à i quali ci eranu mercenarii Prussiani è Svizzeri, in Ponte Novu, sottu a direzzione di Gentili, affinchè di taglià a strada à i francesi. Mà i Corsi vulìanu ripiglà u vantaghju. Pasquale Paoli cuntava di caccià i nemichi di Lentu attachendu u paese in 3 direzzione sfarente cù una fruntale è duie da i canti. L'8 di Maghju, Petru Colle dirighje l'attaca principale di i Corsi versu Tenda è Lentu, ghjunghjendu à scuzzulà seriu l'armata reale. Ma una cuntrattacca francese oblicava i Naziunali à rinculà versu Ponte Novu, induva, cù a cunfusione, si facenu tirà à dossu da i Prussiani chi divìanu difende u ponte.

## Galleria

Image:Bridge of Ponte Novu Corsica restaured.jpg
Image:Bridge of Ponte Novu Corsica 2008 cobblestone.jpg
Image:Bridge of Ponte Novu Corsica 2008 arches.jpg
Image:Bridge of Ponte Novu Corsica 2008 corbels.jpg


#### Bibliugrafia
*Dalisu Paoli - Roccu Multedo, *Pontinovu : Campagna di u Comte de Vaux*, Cismonte è Pumonti Edizione, Nucariu, 1988.

## Da vede dinù
* a Battaglia di U Borgu
* a Battaglia di u Vechju
Cantone di l'Altu di Casàccuni

U **cantone di l'Altu di Casacconi** hè una divisione amministrativa in u circundariu di Bastia. Teni 1.974 abitanti è a sò superficia hè 143,33 km². 
 
Cumporta 13 cumune: 
 
* A Crucichja
* A Penta è Acquatella
* A Vulpaiola
* Bigornu
* Campile
* Campitellu (capilocu)
* Canavaghja
* I Prunelli di Casacconi
* L'Olmu
* Lentu
* Ortiporiu
* Scolca
* U Monte
A Penta

**A Penta** hè un paese chì faci partita di a cumuna di A Penta è Acquatella.

## Geografia
Si trova à una altezza di 520 metri.

## Storia

## Referenze

## Ligami
Cantoni di Bastìa

I **cantoni di Bastìa** sò una divisione amministrativa francese in u circundariu di Bastìa.

A cità di Bastìa hè divisa di sta manera:

* **cantone di Bastia 1**: cumporta una parte di a cità di Bastia
* **cantone di Bastia 2**: cumporta una parte di a cità di Bastia
* **cantone di Bastia 3**: cumporta una parte di a cità di Bastia
* **cantone di Bastia 4**: cumporta una parte di a cità di Bastia
* **cantone di Bastia 5** o **cantone di Lupinu**: cumpurta una parte di a cità di Bastia
* **cantone di Bastia 6** o **cantone di Furiani è Montesoru**: cumpurta una parte di a cità di Bastia è a cumuna di Furiani
Cantone di u Borgu

U **cantone di u Borgu** hè una divisione amministrativa situata in u circundariu di Bastia.

Tene 13.979 abitanti è a sò superficia hè 99,9 km². U capilocu hè u Borgu.
 
## Cumpusizione
U cantone cumporta 4 cumune: 
* Biguglia
* Lucciana
* u Borgu
* Vignale
Cuttesce

A **cuttesce** hè un capellu fattu in feltru.

A l'èpica, a cuttesce era purtata da tutti è ancu puru c'era cuncorsi in ogni paesi pà sapè qualle avìa a più bella.

C'eranu 3 sorte di cuttesce:
* cuttiscionu
* cuttesce
* cuttiscella

Quellu capellu hè a l'origine di u ceppu "cuttisciò".

## Da veda dinò
*camisgia
*pilonu
*a camisgetta
Archera

L' **Archera** hè una apartura in a facciata in petra d'un casteddu o d'una torra di difesa, par pudè tirà (par asempiu d'archibusgia) è ussirvà fora. Issa apartura t'hà a forma d'una sfetta o d'un tafonu quatratu.
Issu tipu d'apartura hà cuminciatu à vede si - ma raramenti - in i bastimenti furtificati di u XIIesimu seculu eppò hè divintatu moltu più cumunu in u XIIIesimu seculu.

## L'archera in Corsica
L'archera pò essa ussirvata in i torri di difesa di Corsica, com'è a casa di Samperu Corsu in Vicu, annantu à a cumuna si Santa Maria è Sichè. Hè suventi assuciata à un piumbatoghju.


Image:Arrow slit - Archera (Vicu).JPG|Una archera annantu à casa di Samperu Corsu in Vicu
Image:Arrow slit - Archera (Vicu)2.JPG|Una archera quatrata in Vicu, annantu a facciata di una casa


## Rifarenzi
* Leandri, Franck è Chabot, Laurent (2003). Monumenti di Corsica - Monuments de Corse Edisud. Aix-en-Provence. (in francesu)

## Da veda dinò
* u piumbatoghju
Elena (astrunumia)

**Elena** hè un satellitu di a Saturnu scupertu in u 1980 (scupridori Pierre Laques, Jean Lecacheux. Euporia ùn pussedi micca atmosfera.

## Liami
Eraclitu

**Eraclitu** (natu in Efesu 535 AC - 475 AC) hè unu di i più importanti filosofi presocratichi di a Grecia antica. Di Eraclitu di Efesu avemu puchissime infurmazione cuncernendu a so vita, è di a so opera filosofica ci fermanu solu uni pochi di frammenti. Per quessa u so pensà hè particularmente difficile à capisce, ed è statu interpretatu in diversi modi. Eraclitu, inoltre, era digià in a so epica in certi rispetti cripticu. Per esempiu, Aristotele, di u quale si pò pensà ch'ellu avia lettu integralmente l'opera di Eraclitu, u definisce com'è "Eraclitu u scuru".

## A duttrina di i cuntrarii
A duttrina di l'unità di i cuntrarii hè forse l’aspettu più originale di u pensà filosoficu eracliteu. A leghje sicreta di u mondu risede in u rapportu di interdipendenza di dui concetti opposti, chì lottanu trà elli, ma in u stessu tempu, sò una manifestazione di l'unità, è facenu parte d'una stessa totalità.

## Ligami
* Philoctetes - situ annantu à Eraclitu (in francese)
Culostra

A **culostra** hè a sustanza liquida emessa da e puppule durante l'ultimi mesi di gravidenza è in i primi ghjorni dopu à u partu.

Hè un liquidu giallicciu, quant'è densu è viscosu. Durante a gravidenza hè emessu in picculissima quantità. A composizione di a culostra faciliteghja u neunatu in u so passaghju da l'alimentazione placentare à quella intestinale.
In paragonu incù u latte hà un contenutu maggiore di proteine è di vitamine (soprattuttu a A, a B<sub>6</sub> è a C), mentre a culostra hà un contenutu più minore di zuccheri è di grassi. Contene anche certe sustanze chì permettenu di inizià a digestione di e proteine, di i grassi è di i zuccheri. In a culostra sò presenti anche l' anticorpi, chì sò transmesse da a mamma à u figliolu, contribuendu cusì à a protezzione di u neunatu.
A quantità produtta hè variabile, da 70 à 200 cc. Dopu à i primi dui ghjorni, a culostra si trasforma gradualmente in latte.

## Citazione
A **culostra** hè stata mintuvata qualchì volta in a litteratura corsa. Per esempiu:
* in u dizziunariu corsu-francese di Matteiu Ceccaldi: *A culostra hè andiva.*

## Rifarenze
* Ceccaldi, Matteiu. Dizziunaruiu corsu-francese. Éditions Klincksieck, 1974
Pan (astrunumia)

**Pan** (grecu Πάν) hè un satellitu di Saturnu scupertu in u 1990 (scupridore Mark R. Showalter) . Pan ùn pussedi micca atmosfera.


Image:Pan color PIA21449.png|Fotografia culurata di Pan fatta da a sonda Cassini u 7 di marzu di u 2017 da una distanza di 20 000 chilometri.
Image:Pan (moon) edge-on.jpg|Pan
Image:PIA06534 Encke Division.jpg

## Liami
Ghjuvanni Nicoli

**Ghjuvanni Nicoli ** hè natu in San Gavinu di Carbini in 1899 è mortu in Bastia in 1943.

## Biugrafia

Dopu studii à a scola nurmale d'Aiacciu è una mubilisazione corta in 1917-1918, Ghjuvanni Nicoli diventa prufissore in Corsica prima d'esse mandatu à u Mali in 1925. Pigliatu da u so mistiere, riccu d'idee respublicane è laiche, innamuratu di a tarra africana, quellu direttore di scola à da, vìa vìa di i sò cunttati cù a sucietà nera, s'interugà nant'à culunisazione. Nò pà criticà u principiu, hè sicuru chi a respublica hà u duvere di civilizà. Ordunque, dipoi 1933, prupone invanu à a sò ierarchìa un prughjetu di riforma puntendu essenzialmente à integrà e nutizie suciò-etnològicu di e sfarente sterpe di l'Africa occidentale francese, è piglia puttualmente a difesa di gruppi di nativi vìttime di u sistema culuniale. In 1935, volta in Corsica. L'annu dopu, s'affica à a SFIO. Scrive drentu parechji ghjurnali insulari parlendu di i sfarenti prublemi culturali cummu l'insegnamentu di u u corsu è di a storia insulare à a scola. In 1938, U respublicanu di manca palisa e smorfie irredentiste di u guvernu fascistu. Mubilisatu in 1939, resu à a vita civile in 1940. Oppostu a u guvernu di Vichy dicendu ch'ellu era autoritariu è contrarepublicanu. Ghjuvanni Nicoli s'affica a u Fronte Naziunale à a fine di l'annu 1942. A direzione cumunista trova in ellu un quadru cù idee revoluzionarie chi, dopu ch'ellu s'hè afficatu partitu cumunistu clandestinu, ottene durante 1943 a respunsabilità dipartimentale di l'armamentu di u F.N preparendu una lotta armata. U 27 Ghjungnu 1943, hè arestatu pà l'OVRA in Aiacciu. Hè ghjudicatu è cundannatu à morte. Hè esecutatu in Bastia u 30 d'Aostu 1943.

Trè ghjorni dopu l'insurrezzione libaratrice hè promulgata.
Cantone di Campoloru di Moriani

U **cantone di Campoloru di Moriani** hè una divisione amministrativa in u circundariu di Bastia. Teni 5.566 abitanti è a sò superficia hè 93,43 km². 
 
Cumporta 9 cumune: 
 
* Cervioni
* E Valle di Campoloru
* San Ghjulianu
* San Ghjuvanni di Moriani
* San Niculaiu
* Sant' Andria di u Cutone
* Santa Lucia di Moriani
* Santa Maria di u Poghju
* Santa Riparata di Moriani
Manciano

**Manciano** hè una cumuna toscana di a pruvincia di Grossetu (Toscana). Teni 7.207 abitanti.

## Riferimenti

## Liami

* U situ ufficiali
Ghjaddu

U **ghjaddu** (o ghjallu) hè u masciu di a spezia dumestica *[[Gallus gallus]]* chì faci  partita di a famiglia di i Phasianidae. A femina hè a ghjaddina

Ci hè un dismurfisimu sissuali impurtantu ind'è *Gallus gallus*. U ghjaddu hè più maiori ca a ghjaddina è t'hà una cresta rossa rossa.

## Citazioni
U **ghjaddu** hè mintuvatu calchì volta in a litteratura è a cultura corsa. Par asempiu:
* in a sprissioni: *ancu u ghjallu li face l'ovu* : si dice d'une persona chì t'hà mori scianza
* in a puisia *A morte di u campanile* d'Anton' Filippu Tristani:
:*Capu d'arte, da un ghjallu incappellatu,*
:*Chì quandu lu nebbione di u sciloccu*
:*À la croce annodava lu so fioccu,*
:*Cù l'agnuli, quassù, paria appollatu...*
* in a puisia *Mistieri è prufissioni* di Monsignori di la Fuata:
:*O bona o mala la causa ùn pò scappà :*
:*Ùn si cerca altru ch’è ghjaddi da spiumà ;*
:*È piu hè grassu lu clienti,*
:*Più la causa durarà.*
* in a filastrocca:
:*chì va pianu hà asgiu*
:*chì hà asgiu n'ùn cammina*
:*u ghjallu ùn hè ghjallina*
:*a ghjallina ùn hè ghjallu*

## Da veda dinò
* a ghjaddina
* u ghjaddinacciu
* a Piscia di Ghjaddu: in a furesta di l'Uspidali

## Rifarenzi
* Zalana 
* [Filastrocche, [Adecec], 1978]
Francuforte nant'à u Menu

**Francuforte nant'à u Menu** (tedescu: *Frankfurt (am Main)*) hè una cità tedesca di lu dettu land (statu federali) di Assia. Teni 732.688 abitanti.

## Riferimenti

Eintracht Frankfurt

## Liami

*  U situ ufficiali
Stazzona di a Funtanaccia

A Stazzona di a Funtanaccia hè una stazzona di Corsica. Si trova annantu à a cumuna di Sartè, in u situ archiulogicu di Cauria. Hè ancu chjamata a stazzona 'llu Diavuli.

## Storia

Sicondu D'Anna: "A prima discrizzioni di u munimentu hè divuta à Prosperu Mérimée chì visiteghja l'altupianu di Cauria mentri u so viaghju d'aspizzioni in Corsica in u 1839. A Stazzona 'llu Diavuli, hè dighjà stata abbuttata tandu . A camara hè biota. Ùn ci hè nisciuna vistiga di tumulu visibuli. Mérimée publicheghja un disegnu è dà i diminsioni di l'ottu petri chì custituiscini u munimentu. A camara misura 3,15 m x 2,05 m è 1,65 m d'altezza. A lastra di cupartura, misurendu 3,50 m x 2,30 m, hè sbaffata.".

## Discrizzioni
A stazzona di a Funtanacca hè longa 2,60 m, larga 1,60 m è alta 1,80 m. Hè cunsidarata una di i più belli stazzoni di Corsica datu i so diminsioni è u so pesu chì varca 15 tonni. Hè dinò una di i stazzoni di Corsica frà i meddu cunsirvati.

Sient'è D'Anna: "A camara hà una forma in pianu appena trapezuidali. Com'iddu era dighjà statu mintuvatu da di Mortillet, a lastra di u latu hè ingaghjata trà l'urtustati, ciò chì hè dinò u casu pà i stazzoni d'Arghjola, di Settiva è di u Taravu. 'Ssu modu architittonicu ùn hè eppuri micca sistematicu in Corsica, apposta ch'iddu ùn si ritrova nè in Cardiccia, nè annantu à i stazzoni di u Monti Revincu.".

## Noti


## Da vida dinò
* Cauria
* l'infilarata di Stantari
* l'infilarata di u Rinaghju

## Riferimenti
* Gaston Vuillier, *L'isuli sminticati : Imprissioni di viaghju in l'isuli Baleari, a Corsica è a Sardegna*, 1896, Hutchinson & Co (in inglesu)
* Leandri, Franck è Chabot, Laurent (2003). *Munimenti di Corsica - Monuments de Corse*, Edisud. Aix-en-Provence (in francesu)
* André D’Anna, « Sartè - Stazzona di Fontanaccia », ADLFI. Archiulugia di a Francia - Infurmazioni, Corse, 2017 (in francesu),

## Liami
* A stazzona di a Funtanaccia (in francesu) 
* A stazzona di a Funtanaccia (in inglesu)
Ghjaddina

A **ghjaddina** (o **ghjallina**, **gallina**) hè a femina di a spezia dumestica *[[Gallus gallus]]* chì faci  parti di a famiglia di i Phasianidae. U masciu hè u ghjaddu.

Ci hè un dismurfisimu sissuali impurtantu ind'è *Gallus gallus*. A ghjaddina hè più chjuca cu a ghjaddu.

## Citazioni
A **ghjaddina** hè mintuvatu à spessu in a litteratura è a cultura corsa. Par asempiu in i pruverbii: 
* *Quandu ellu canta lu [[cuccu]], muta pèlu lu [[singhjari]].*
:*È la gallina faci l'[[ovu]], senza mancu nidicali.*
:*È lu [[beccu]] inchjirchja i [[corru|corra]], Chì ni pari un ginirali.*
* *Ghjaddina ch'ùn becca biccattu hà.*
* *Chì di ghjaddina nasci in [[terra]] ruspa.*
o in a sprissioni: *essa figliolu di a ghjaddina bianca* chì significheghja: riescia in tutti ciò chì si faci 
o ancu in a paghjella tradiziunali:
:*Impresta mi le to ale la mio ghjallinuccia nera*
:*Chì n'aghju da fà un viaghju finu à u ponte d'Arena*
:*E ti turneraghju à rende quandu ritornu stasera.*

## Da veda dinò
* U ghjaddu
* U ghjaddinacciu
* A ghjaddina faraona

## Rifarenzi
* paghjella.com 
* [Liata fiumurbaccia di 500 buccati corsi, Carulu Santoni, [Adecec], 1986]
Puddonu

U **Puddonu** (o Pullone) hè un castagnu ghjovanu.

## Citazioni
U puddonu hè mintuvatu calchì volta in a litteratura è in u cantu corsu. Par asempiu:
* in a canzona *Maria* di Surghjenti:
:*"Nùn ci vogliu più cullà*
:*L'istati in Cartalavonu*
:*Parchi nùn ci hè più Maria*
:*A u friscu di u puddonu."*

* in l*'Ottave Giocose* (principiu di u seculu XVIII) di u prete Guglielmo Andreani delle Piazzole d'Orezza:

: *"Or ghià che tu m’hai detto la cagione*
:*Di o to viaghio, eo ti diraghio a mea.*
:*M’accintolono l’altr’anno on pollone,*
:*Ch’era lo meglio di quanti n'avea:*
:*Era assatochio, e pieno on capparone*
:*Ogn’anno di castagne ci cogliea;*
:*E ne facea certe imbrostolate*
:*Che pareano frittelle inzoccherate."*
Abbate

L' **abbate** hè u monacu chì hè statu elettu da l'assemblea di i monachi per dirighje un'abbazia. A parolla vene da u grecu anzianu ἀϐϐᾶ / *abbã*, chì significheghja u « babbu ». 

## Da vede dinù

* l'abbazia
* Sant'Antone Abbate
* a festa di Sant'Antone Abbate in Aregnu
Stantara di u Castaldu

A stantara di Castaldu hè una stantara di Corsica. Si trova annantu à a cumuna di Ciamannaccia, accantu à u Taravu, trà u ponti di u Pinu è u ponti di u Virgaghju. A stantara di u Castaldu hè stata discritta in 1981 da G. Peretti. Ùn ferma più oghji ca u bustu di a stantara. Hè suventi cunsidarata com'è una stantara feminiccia, ma ci voli à essa prudenti incù issa intarpritazioni. Si vedi dinò una spada annantu à a stantara.

## Rifarenzi
* [A stantara di [Ciamannaccia] (in francesu)] 
* Peretti G., 1986, Scuparta d'una nova stantara in Corsica : Castaldu I - Découverte d’une nouvelle statue-menhir en Corse : Castaldu I (Ciamannacce, Corse-du-Sud), Bulletin de la Société Préhistorique Française 83, 6, p. 164-166 (in francesu).

## Liami
* [A stantara di [Ciamannaccia]]
Petra battifocu

A **petra battifocu** hè una roccia sedimentaria cumposta guasi esclusivamente di silicia. Hè una varietà di quarzu minerale, assai dura. In generale, a petra battifocu hè grisgia scura, turchina, nera, o ancu bruna scura.

## Furmazione
Sta roccia si forma in dui modi:
* per via d'un accumulu di resti d'organismi à cunchiglia o scheletru siliceu com'è radiulare, diatomee, è spunghe, pigliendu u nome di radiularite o diatumite.
* per segregazione è accumulu di silicia, pruvinente da rocce terrigene è rocce carbunatiche. 

A petra battifocu tende à cuncentrà si in strati estremamente compatte è guasi inattacchevule da l'agenti atmusferichi. Hè 'ssa specifichità chì, incù una certa abbundanza è a so durezza ne anu fattu u materiale essenziale di e prime industrie litiche.

## Usu

E petre battifocu travagliate sò una tistimunianza fundamentale di i primi insidiamenti umani, e tecniche lavurative imprudate per creà le permessenu d'individuà parechji periodi di a preistoria. L'usu cuntinuò, dopu, finu à un'epica abbastanza recente. In u seculu XVII eranu sempre aduprate, in particulare ind'i populi di l'Americhe, chì fabricavanu cultelli incù a lama di stu materiale, chì era usatu ancu per fà e punte di e frezze.

Eppuru hè necessariu di distingue a petra battifocu travagliata da e so sgherze naturale, chjamate *[[eolite]]*.

A petra battifocu, in quantu petra fucaghja, hè stata fundamentale ancu per u funziunamentu di l'acciarini manuali (in Europa è in u bacinu di u Mare Terraniu almenu dapoi l'ità altumedievale) è, da u seculu XVII à u seculu XIX, ancu per fà scintillà i meccanismi accenditivi di l'arme da focu, finu à l'avventu di l'arme "à percussione".

## Citazione
A petra battifocu hè mintuvata in u Dizziunariu corsu-francese di Matteiu Ceccaldi: *cù l'[[acciarinu]] ci vole a petra battifocu è l'[[esca]]*.

## Note


## Referenze
* Ceccaldi, Matteu. Dizziunariu corsu-francese - Dictionnaire corse-français. Edizione Klincksieck, 1974

## Da vede dinù
* acciarinu
* ossidiana
Pandora (astrunumia)

**Pandora** (da u grecu *Πανδώρα*) hè un satellitu di a Saturnu. 

## Descrizzione
Hè statu scupertu in u 1980 da Stewart A. Collins. 

## Liami
Abbazia

L' **Abbazia** hè u monasteru chì direttu da un abbate o da una abatessa, è autonomu. (*sui juris*).

U nome deriva da a parolla latina *abbatia* (da *abbas* o *abbatti* = abbate).

Storicamente, trà l'abbazie chì so diventate dopu centri culturali europei, si pò mintuvà:
* in Italia
** Abbazia di Casamari
** Abbazia di Chiaravalle
** Abbazia di Cava
** Abbazia di Farfa
** Abbazia di Fossanova
** Abbazia di Monreale
** Abbazia di Montecassino
** Abbazia di a Novalesa
** Abbazia di Pomposa
** Abbazia di San Colombano
** Abbazia di San Galgano
** Abbazia di San Lorenzo ad Septimum ad Aversa
** Abbazia di Subiaco
* in Francia
** Abbazia di Cluny
** Abbazia di Citeaux
** Abbazia di Clairvaux
** Abbazia di Lerins
** Abbazia di Mont-Saint-Michel
** Abbazia di Port-du-Salut
** Abbazia di Saint Denis
* in Germania
** Abbazia di Lorsch
** Abbazia di Altenburg
* in Sguizzera
** Abbazia di San Gallo
* in Inghilterra
** Abbazia di Westminster
** Abbazia di Salisbury
* in Spagna
** Abbazia di San Juan de la Peña

## Da vede dinù
* Abbate
* Chapelle
Ugliastru (arburu)

L' **Ugliastru** (o Uddastru) (Olea europaea sylvestris) hè un arburu chì faci partita di a famiglia di l' Oleaceae.

U fruttu di l'ugliastru hè a ragnola.

## Rifarenzi

## Liami
Papagallu

U **papagallu** (o Papagaddu) hè un aceddu chì faci partita di a famiglia di i Psittacidae.

## Rifarenzi

## Liami
Porru

U **Porru** (*[[Allium porrum]]*) hè una pianta cultivata chì faci partita di a famiglia di i Liliaceae. 

## Rifarenzi

## Liami
Artichjoccu

L' **Artichjoccu** (ancu chjamatau u carciofu) (*[[Cynara scolymus]]*) hè una spezia di pianta chì face parte di a famiglia di l'Asteraceae. A varietà cultivata, per usu alimentare, hè una varietà di a spezia Cynara scolymus. A pianta hè alta sin'à 1,5 m. U fustu hè robustu è cilindricu. I fiori sò riuniti à l'estremità, in una forma sferoidale, conica o cilindrica, di 5-15 cm di diamitru. U fruttu hè un acheniu allungatu è di sezione quadrangulare.

A parola *carciofu* vene da l'arabu: *al-kharshûf*.

Parechji sinonimi di *Cynara scolymus* sò:
* *Cynara hortensis* Mill., 1768
* *Cynara esculenta* Salisb 1796
* *Cynara cardunculus var. sativa* Moris 1840/43
* *Cynara scolymus var. mutica* Vis. 1847
* *Cynara cardunculus var. scolymus* (L.) Fiori 1904

Ci sò trè sottuspezie d'artichjoccu:
* *Cynara cardunculus var. sylvestris* Lam. (una spezia di cardu salvaticu) abbundantemente diffusa in u bacinu occidentale di u Mediterraniu;
* *Cynara cardunculus var. altilis* DC. (u cardu coltivatu);
* *Cynara cardunculus subsp. scolymus* (L.) Hegi (l'artichjoccu).

## Da vede dinò
* i fiori di Corsica
*Arba scagliola
*Balculu
*Cioglu
*Lattaghjolu
*Lattaredda
*Maredda
*Muchju
*Muchju biancu
*Muchju rossu
*Pecita
*Pecitella
*Pulicaria odora
Santos

**Santos** hè una cità di u Brasile. Teni 418.375 abitanti.


























## Da vede dinò
*Arara
*Belo Horizonte
*Brasilia
*Cachoeira do Sul
*Campinas
*Paulínia
*Catalão
*Curitiba
*Fortaleza
*Manaus
*Porto Alegre
*Porto Velho
*Rio Branco
*Rio de Janeiro
*São José do Rio Preto
*Osasco (São Paulo)
*São Paulo
*Taubaté
Zucchetta

A zucchetta (*Cucurbita pepo*) hè una spezia di pianta chì faci parti di a famiglia di i Cucurbitaceae.

## Discrizzioni

A zucchetta hè una spezia di pianta di a famiglia di i Cucurbitacei. Si tratta d'una pianta arbacea annuali, pasciulanti o arrampicanti, chì pò aghjunghja un'altezza da 2 à 5 metri. I so piccioli sò angulosi è cuparti di pela rozi. I casci sò grandi, alterni, palmati è prufundamenti lubati. I fiora sò giaddi, sulitarii è asciddari. I frutti sò zucchi di diffarenti formi è culori, andendu da u verdi à u giaddu passendu par l'arancinu. 

## Ripartizioni

A zucchetta hè urighjinaria d'America cintrali è d'America subrana. Hè largamenti cultivata in u mondu sanu, par u più pà i so frutti manghjarecci. Omu a trova ancu à u statu salvaticu in certi righjoni d'America suttana. 

*Cucurbita pepo* hè prisenti è cultivata in Corsica.

## Biulugia

A zucchetta hè una pianta munoica, ciò chì significheghja ch'edda porta à tempu di i fiora masci è i fiora femini annantu à listessu pedi. L'impullinazioni hè par u più assicurata da l'insetti, bench'è l'autuimpullinisazioni possi ancu pruducia si. I frutti si formani dopu à a ficundazioni di i fiora femini. I graneddi sò spargugliati da l'animali chì cunsumeghjani i frutti. 

## Tassunumia

*Cucurbita pepo* hè u nomu scentificu accittatu par 'ssa spezia. Hè ancu cunnisciutu sottu à i sinonimi siguenti : Cucurbita ovifera, Cucurbita verrucosa, Cucurbita melopepo, Cucurbita polymorpha, *Cucurbita pepo* var. ovifera, *Cucurbita pepo* var. verrucosa. 

## Cunsirvazioni

A zucchetta hè una pianta cultivata dipoi i migliaii d'anni pà i so frutti manghjarecci. Hè largamenti sparta è ùn hè micca cunsidarata com'è essendu in priculu d'estinzioni. Eppuri, certi varietà tradiziunali di *Cucurbita pepo* sò minacciati par via di a perdita di diversità genetica caghjunata da u predominiu di i varietà cummirciali. I sforzi sò in corsu pà prisirvà 'ssi varietà tradiziunali è prumova a so cultura. 

## Rifarimenti
* Jeanmonod D. & Gamisans J. (2013) *Flora Corsica* (2 ed), Edisud.

## Noti


## Altri prugetti
*  ''Cucurbita pepo'' annantu à Wikimedia Commons.